REGOLAMENT TAL-KUNSILL (KE) Nru 728/2007
tal-25 ta’ Ġunju 2007
li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta' kwoti ta' tariffa tal-Komunità awtonomi għal ċerti prodotti agrikoli u industrijali
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 26 tiegħu,
Wara li kkunsidra l-proposta mill-Kummissjoni,
Billi:
(1)
Fl-20 ta' Diċembru 1996 il-Kunsill adotta r-Regolament (KE) Nru 2505/96 (1). Id-domanda Komunitarja għall-prodotti li għalihom japplika r-Regolament għandha tintlaħaq taħt l-aktar kundizzjonijiet favorevoli. Kwoti ta' tariffa tal-Komunità ġodda għandhom għalhekk jinfetħu fi skali ta' dazju żero għal volumi xierqa filwaqt li jiġi evitat kwalunkwe tfixkil fis-swieq għal dawn il-prodotti.
(2)
L-ammonti tal-kwoti għal żewġ kwoti ta' tariffa tal-Komunità mhumiex biżżejjed biex jilħqu l-ħtiġijiet ta' l-industrija Komunitarja. Għaldaqstant, dawn l-ammonti tal-kwoti għandhom jiġu miżjuda.
(3)
Ma għadux fl-interess Komunitarju li titkompla tingħata l-kwota ta' tariffa tal-Komunità mill-1 ta' Lulju 2007 għal prodott wieħed, li d-dażji fuqu ġew sospiżi sa dik id-data. Dak il-prodott għandu għalhekk jitneħħa mil-lista fl-Anness I għar-Regolament (KE) Nru 2505/96.
(4)
Ir-Regolament (KE) Nru 2505/96 għandu għalhekk jiġi emendat skond dan.
(5)
Tenut kont ta' l-importanza ekonomika ta' dan ir-Regolament, jeħtieġ li tintuża d-dispożizzjoni dwar l-urġenza msemmija fil-punt I.3 tal-Protokoll dwar ir-rwol tal-parlamenti nazzjonali fl-Unjoni Ewropea anness mat-Trattat ta' l-Unjoni Ewropea u mat-Trattati li jistabbilixxu l-Komunitajiet Ewropej.
(6)
Peress illi dan ir-Regolament għandu japplika mill-1 ta' Lulju 2007, għandu jidħol fis-seħħ immedjatament,
ADOTTA DAN IR-REGOLAMENT:
Artikolu 1
L-Anness I għar-Regolament (KE) Nru 2505/96 huwa hawnhekk emendat kif ġej:
(1)
il-kwoti ta' tariffa għall-prodotti stabbiliti fl-Anness I għal dan ir-Regolament għandhom jiddaħħlu;
(2)
ir-ringieli għall-kwoti ta' tariffa bin-numri ta' l-ordni 09.2603, 09.2727 u 09.2977 għandhom ikunu sostitwiti bir-ringieli stabbiliti fl-Anness II għal dan ir-Regolament;
(3)
ir-ringiela għall-kwota ta' tariffa bin-numru ta' l-ordni 09.2970 għandha titħassar.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu japplika mill-1 ta’ Lulju 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, 25 ta’ Ġunju 2007.